Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/018 ES/País Vasco Productos metálicos” referenciaszámú kérelme) /* COM/2012/0620 final */





INDOKOLÁS Az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás[1] 28. pontja egy rugalmassági mechanizmus révén legfeljebb évi 500 millió EUR erejéig lehetővé teszi az Európai Globalizációs Alkalmazkodási Alapnak (a továbbiakban: EGAA) a pénzügyi keret vonatkozó fejezeteiben megállapítottakon túli igénybevételét. Az EGAA-ból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet tartalmazza[2]. 2011. december 28-án Spanyolország País Vasco (Baszkföld) (ES21) NUTS II. szintű régiójában a NACE Rev. 2 rendszer szerinti 25. ágazatban („Fémfeldolgozási termék gyártása, kivéve gépek és berendezések”)[3] működő 423 vállalatnál történt elbocsátásokat követően „EGF/2011/018 ES/País Vasco Productos metálicos” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2011/018 Tagállam || Spanyolország 2. cikk || b) Érintett vállalatok száma || 423 NUTS II. szintű régió || País Vasco (Baszkföld) (ES21) NACE Rev. 2. ágazat || 25 (Fémfeldolgozási termék gyártása, kivéve gépek és berendezések) Referencia-időszak || 2011.1.22. – 2011.10.22. A személyre szabott szolgáltatások nyújtásának kezdete || 2012.3.19. A kérelem benyújtásának időpontja || 2011.12.28. A referencia-időszakban elbocsátott munkavállalók száma || 1 106 Az intézkedés által várhatóan érintett, elbocsátott munkavállalók száma || 500 A személyre szabott szolgáltatásokhoz kapcsolódó kiadások (EUR) || 1 870 000 Az EGAA végrehajtásához kapcsolódó kiadások[4] (EUR) || 129 300 Az EGAA végrehajtásához kapcsolódó kiadások (%-ban) || 6,47 Teljes költségvetés (EUR-ban) || 1 999 300 EGAA-hozzájárulás EUR-ban (65 %) || 1 299 545 1. A kérelmet 2011. december 28-án nyújtották be a Bizottságnak, és 2012. szeptember 5-ig további információkkal egészítették ki. 2. A kérelem az 1927/2006/EK rendelet 2. cikkének b) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat 3. Az elbocsátások valamint a globális pénzügyi és gazdasági válság közötti kapcsolatot Spanyolország azon érvvel támasztotta alá, hogy a fémfeldolgozási ágazat a feldolgozóipari tevékenységek széles körének – különösen a hajógyártási, építőipari és az autógyártási ágazatnak – alapvető fontosságú alapanyag-beszállítója. A gazdasági válság az egész Európai Unióban jelentősen érintette az említett ágazatokat, amint azt korábban a Bizottság[5] és annak szolgálatai[6] is elismerték. A korábbi EGAA igénybevételi kérelmekben ezen ágazatokkal kapcsolatosan felsorakoztatott érvek továbbra is érvényesek[7], különösen azok, amelyeket a Bizottság 2012. augusztus 9-én említett az ugyanazon ágazatra vonatkozó spanyol EGA igénybevételi kérelemmel összefüggésben[8]. 4. Spanyolország a világméretű pénzügyi és gazdasági válság által legsúlyosabban érintett tagállamok egyike. A feldolgozóipar pedig az egyik leginkább érintett ágazat, és a helyzet továbbra is romlik. Feldolgozóipari termelési index (2005=100) || 2006 || 2007 || 2008 || 2009 || 2010 || 2011 EU-27 || 104.81 || 109.23 || 107.36 || 91.59 || 98.44 || 103.15 Németország || 105.83 || 112.73 || 113.06 || 93.64 || 104.57 || 113.91 Franciaország || 101.01 || 102.62 || 99.05 || 85.34 || 89.11 || 92.42 Spanyolország || 105.38 || 107.56 || 98.97 || 82.52 || 83.03 || 82.16 Forrás: Eurostat 5. A világméretű pénzügyi és gazdasági válság nyomán kirajzolódó borús ipari termelési kilátások következtében csökkent a fém és a fémfeldolgozási termékek iránti kereslet, és azok előállítása. Spanyolországban 2009-ben 24,6 %-kal zuhant a teljes fémgyártási ágazat termelése, a fémfeldolgozási termékek előállítása pedig 23,3%-kal maradt el az előző évihez képest. Amint az alábbiakban bemutatjuk, 2011 első negyedévében mindkét tevékenységi területen élénkülés kezdődött, ez azonban végül is nem bizonyult tartós tendenciának, és az év második felében mindkét ágazat termelése ismét jelentősen visszaesett. A spanyolországi ipari termelés alakulása || 2009 || 2010 || 2011/1. negyedév || 2011/2. negyedév || 2011/3. negyedév || 2011/4. negyedév Fémgyártás[9] || -24,6 || 0,4 || 2,9 || -2,8 || -2,7 || -9,6 Fémtermékek gyártása[10] || -23,3 || -6,4 || 7,4 || -1,3 || -1,0 || -10,2 Forrás: INE (Instituto Nacional de Estadística) és Confemetal 6. A fémtermék-gyártási ágazat termelésének csökkenése kihatott a foglalkoztatásra. Így Spanyolország 2009-ben több mint 180 000, 2010-ben pedig további 60 000 munkahelyet veszített el a fémgyártási szektorban, ami az ágazatbeli összfoglalkoztatás mintegy 15 %-ának felelt meg, Az elbocsátások számának igazolása és a 2. cikk b) pontjában foglalt kritériumok teljesítése 7. Spanyolország e kérelmet az 1927/2006/EK rendelet 2. cikkének b) pontjában említett beavatkozási kritérium alapján nyújtotta be, amely szerint az alapból akkor lehet támogatást nyújtani, ha egy kilenc hónapos időszak alatt egy tagállamnak egyetlen vagy két egymással határos NUTS II. szintű régiójában, ugyanabban a NACE Rev. 2. rendszer szerinti ágazatban működő vállalatoktól legalább 500 munkavállalót elbocsátanak. 8. A kérelem arra hivatkozik, hogy a 2011. január 22-től 2011. október 22-ig terjedő kilenc hónapos referencia-időszakban 1 106 személyt bocsátottak el 423, a NACE Rev. 2. rendszer szerint a 25. ágazatba (Fémfeldolgozási termék gyártása, kivéve gépek és berendezések)[11] sorolt vállalattól, a NUTS II. szintű País Vasco (Baszkföld) (ES21) régióban. Valamennyi elbocsátást az 1927/2006/EK rendelet 2. cikke (2) bekezdésének második francia bekezdése alapján vették számításba. Az elbocsátások előre nem látható jellegének magyarázata 9. A spanyol hatóságok hangsúlyozzák, hogy a gazdasági és pénzügyi válság a világgazdaság hirtelen összeomlásához vezetett, és számos ágazatot súlyosan érintett. A fémgyártási ágazat az utóbbi időszakban példa nélkül álló recesszióba került a gazdasági lassulás által érintett egyéb ágazatokból érkező új megrendelések drámai mértékű visszaesése miatt. A válság következtében 2008 óta úgy alakult a gazdasági helyzet, hogy megszakadt a foglalkoztatás folyamatos bővülése, amely a korábbi években volt tapasztalható a fémfeldolgozási iparágban. 2000 és 2006 között 8 %-al (azaz 300 000 munkahellyel)[12] emelkedett a foglalkoztatás ebben az ágazatban, a 2009-2010-es időszakban viszont közel 15 %-os visszaesés következett be. A fémtermék-gyártási ágazatban bekövetkezett elbocsátásokat ezért nem lehetett előre látni és könnyedén megelőzni. Az elbocsátó vállalatok és a támogatásra jogosult munkavállalók meghatározása 10. A kérelem arra vonatkozik, hogy 1 106 személyt bocsátottak el 423, a NACE Rev. 2. rendszer szerint a 25. ágazatba (Fémfeldolgozási termék gyártása, kivéve épek és berendezések) sorolt vállalattól, a NUTS II. szintű País Vasco (Baszkföld) (ES21) régióban. A kérelemben említett vállalatok teljes körű felsorolását csatolták az e javaslatot kísérő bizottsági szolgálati munkadokumentumhoz. Valamennyi elbocsátott munkavállaló lehetőséget kap az intézkedésekben való részvételre. A spanyol hatóságok azonban – a korábbi, az EGAA-val kapcsolatos esetek kezelése során szerzett tapasztalataik alapján – úgy becsülik, hogy hozzávetőlegesen 500 munkavállaló fog az EGAA-intézkedésekben való részvétel mellett dönteni. 11. A támogatásra jogosult munkavállalók megoszlása a következő: Kategória || Szám || Százalék Férfiak || 930 || 84,09 Nők || 176 || 15,91 EU-állampolgárok || 1 080 || 97,65 Nem EU-állampolgárok || 26 || 2,35 15 és 24 év közöttiek || 23 || 2,08 25 és 54 év közöttiek || 746 || 67,45 55 és 64 év közöttiek || 333 || 30,11 64 évesnél idősebbek || 4 || 0,36 12. A fenti adatok 29 tartós egészségügyi problémával vagy fogyatékkal élő munkavállalóra is kiterjednek. 13. A foglalkozási csoportok szerinti megoszlás a következő: Kategória || Szám || Százalék Vezetők || 5 || 0,45 Felsőfokú képzettséget igénylő foglalkozást betöltők || 12 || 1,08 Technikusok és hasonló végzettségű egyéb szakmunkaerő || 85 || 7,69 Irodai foglalkozások || 133 || 12,03 Szakképzettséget igénylő ipari foglalkozások || 272 || 24,59 Berendezések és gépek kezelői || 267 || 24,14 Személyi szolgáltatásokat nyújtó és szakképzetlen munkaerő || 332 || 30,02 14. Az 1927/2006/EK rendelet 7. cikkének megfelelően Spanyolország megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 15. Az elbocsátások által érintett terület a NUTS II. szintű País Vasco (Baszkföld) régió, amelyet Álava, Guipúzcoa és Vizcaya megyék alkotnak. Ez a régió Észak-Spanyolországban található, keletről Navarra régió, délről La Rioja régió, nyugatról pedig Cantabria és Castilla y León régiók határolják. País Vasco (Baszkföld) régió kisméretű és sűrűn lakott a spanyolországi átlaghoz képest: Spanyolország területének mindössze 1,4 %-ára (7 234 km²) terjed ki, viszont a 2011. évi spanyol lakosság 4,8 %-ának (2,2 millió fő) ad otthont. 16. A fémtermék-gyártási ágazatban bekövetkezett elbocsátások País Vasco (Baszkföld) régió mindhárom megyéjét érintik, habár különböző mértékben; az összes elbocsátás 57 %-ára Vizcaya megyében, 30 %-ára Guipúzcoa megyében, 13%-ára pedig Álava megyében került sor. 17. A legfontosabb érdekelt a País Vasco (Baszkföld) régió autonóm kormánya (Gobierno Vasco), különösen; a Regionális Ipari, Innovációs, Turisztikai és Kereskedelmi Minisztérium; a Regionális Minisztérium Ipari és Energetikai Főosztálya; a Közigazgatási és Ipari Biztonsági Igazgatóság; a Foglalkoztatás és Szociális Ügyek Regionális Minisztériuma; a Regionális Minisztérium Tervezési és Foglalkoztatási Főosztálya; valamint País Vasco (Baszkföld) Régió Foglalkoztatási Szolgálata. Az említett állami érdekeltek mellett szintén érintettek az alábbi szervezetek: az FVEM (Federación Vizcaína de Empresas del Metal); az ADEGI (Asociación de Empresarios de Gipuzkoa); valamint a SEA (Sindicato Empresarial Alavés). Az elbocsátások várható hatása a helyi, a regionális és az országos foglalkoztatásra 18. Az Eustat (Instituto Vasco de Estadística) szerint a fémfeldolgozási ágazat 10 milliárd EUR-val (illetve 18 %-kkal) járult hozzá a País Vasco (Baszkföld) régió teljes hozzáadott értékéhez. Emellett 2010 júniusában közel 162 000 munkavállalót foglalkoztattak az ágazatban, ami a régióbeli összfoglalkoztatás 16 %-ának felel meg. Egyedül a fémtermék-gyártási alágazatban az említett munkavállalók negyven százaléka dolgozott. Ezért amikor a világméretű pénzügyi és gazdasági válság negatív hatást fejtett ki a fémtermék-gyártási ágazatra, ez súlyos következményekkel járt a País Vasco (Baszkföld) régióbeli foglalkoztatásra. 19. Abszolút számokban kifejezve, becslések szerint 31 000 ipari munkahely szűnt meg País Vasco (Baszkföld) régióban 2008 harmadik negyedéve óta. A munkanélküliségi ráta – az alábbi táblázat szerint – a País Vasco (Baszkföld) régió mindhárom megyéjében legalább megháromszorozódott 2008 és 2011 között: A munkanélküliségi ráta País Vasco (Baszkföld) régióban || 2008 || 2009 || 2010 || 2011 Álava || 2,7 || 9,9 || 10,0 || 6,9 Guipúzcoa || 3,3 || 6,5 || 7,4 || 7,5 Vizcaya || 4,3 || 8,6 || 10,0 || 13,5 País Vasco (Baszkföld) || 3,8 || 8,1 || 9,2 || 10,6 Forrás: Eustat 20. Az EGAA-finanszírozás iránti jelen kérelem benyújtása óta tovább romlott a gazdasági helyzet Spanyolországban: az Eurostat szerint az országos munkanélküliségi ráta 2012. júliusban elérte a 25,1 %-ot, vagyis több mint kétszeresen haladta meg az EU-27 átlagát, és közel tíz százalékkal volt magasabb az Unión belüli második legmagasabb munkanélküliségi rátánál (Portugália 15,7 %-kal). Ezenfelül – amint a 16. pontban kifejtettük – az e kérelemben szereplő elbocsátások többségére Vizcaya megyében került sor, ahol a legmagasabb a munkanélküliségi ráta a País Vasco (Baszkföld) régión belül. A fenti okokból a fémtermék-gyártási ágazatban elbocsátott munkavállalók foglalkoztatási kilátásai nem bíztatóak. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 21. Az alábbi intézkedések együttesen összehangolt csomagot alkotnak, amely az elbocsátott munkavállalóknak a foglalkoztatásba történő visszailleszkedését célzó, személyre szabott szolgáltatásokból áll. – Előkészítés: Ez a tevékenység abban áll, hogy összeállítják az elbocsátott munkavállalók profilját, és ismereteket gyűjtenek a fémtermék-gyártási ágazatról annak érdekében, hogy testre szabják az elbocsátott munkavállalóknak nyújtott intézkedéscsomagot. Az előkészítés céljai a következők: az ágazatban tevékenykedő vállalkozások által keresett profilok és készségek megállapítása, egyéb olyan ágazatok azonosítása – akár kapcsolódnak a fémtermék-gyártáshoz, akár nem –, amelyek munkalehetőségeket kínálhatnak a célcsoportnak, továbbá egy munkaközvetítő iroda létrehozása. – Tanácsadás: Ez a szolgáltatás egy sor olyan tevékenységből áll, amelyek hozzájárulnak a célcsoportot alkotó munkavállalók foglalkoztatási visszailleszkedéséhez, ilyenek különösen az alábbiak: – A célcsoportot alkotó munkavállalók egyéni profiljának és szükségleteinek személyre szabott megállapítása, a foglalkoztatásukhoz vezető út kijelölése céljából. Ennek az intézkedésnek az alapján határozzák meg a későbbiekben, hogy mely és milyen tartalmú intézkedésekre nyílik lehetőség. – A célcsoportot alkotó munkavállalók önbizalmának és motivációjának erősítése (pl. szakmai célok kitűzése, erősségeik fejlesztése és hiányosságaik pótlása révén, a munkakereséssel kapcsolatos pozitív magatartásformák példáinak felmutatásával, stb.). – Képzés: E tevékenység célja, hogy a célcsoportot alkotó munkavállalókat ellássa azokkal a képességekkel és készségekkel, amelyek a foglalkoztatásba való visszailleszkedéshez szükségesek. Az ismertetett „Előkészítés” és „Tanácsadás” intézkedéseinek eredménye alapján kétféle jellegű képzési tevékenységre kerül sor: – Szakmai képzés a célcsoportot alkotó munkavállalók profiljának és terveinek megfelelő készségek fejlesztése céljából. – Horizontális képzés az összes foglalkozás-típusra jellemző társadalmi-szakmai képességek fejlesztése céljából. – Az újbóli elhelyezkedés esélyének javítása (outplacement): Ez a tevékenység a célcsoportot alkotó munkavállalók – egyéni és/vagy csoportos – mentorálasából áll, munkahely-keresési képességük javítása érdekében, például munkahely-keresési technikák elsajátítása, az önéletrajz-írásra és társadalmi kapcsolati hálójuk optimális kihasználására vonatkozó tanácsadás révén. Emellett felöleli a korábbi tanulmányok és szakmai tapasztalatok elismertetéséhez történő segítségnyújtást is. – Vállalkozói képesség: E tevékenység célja a vállalkozási és önfoglalkoztatási lehetőségekre vonatkozó tájékoztatás nyújtása, továbbá segítségnyújtás vállalkozás létrehozásához a célcsoportot alkotó munkavállalók közül ez iránt érdeklődők számára. – Képzési támogatás: Valamennyi képzésben résztvevő, a célcsoportba tartozó munkavállaló 250 EUR-s pénzügyi hozzájárulást kap, közvetlen és egyszeri kifizetés formájában. – Szakmai gyakorlat támogatása: Valamennyi munkahelyi szakmai gyakorlaton résztvevő, célcsoportba tartozó munkavállaló 250 EUR-s pénzügyi hozzájárulást kap, közvetlen és egyszeri kifizetés formájában. – A gondozók támogatása: E szolgáltatás a célcsoportba tartozó azon munkavállalók pénzügyi támogatását foglalja magába, akik számára – különösen gondozói (pl. gyermekek, idősek, vagy fogyatékkal élő személyek) feladataik miatt – többletköltséget jelent a képzésben vagy egyéb intézkedésekben való részvétel. A pénzügyi támogatás összegét a kedvezményezett személyes helyzete alapján határozzák meg, és az semmi esetre sem haladja meg a 800 EUR-t. 22. A kérelemben az 1927/2006/EK rendelet 3. cikke szerint feltüntetett, az EGAA végrehajtásához kapcsolódó kiadások irányítási és ellenőrzési, valamint a kérelemhez kapcsolódó tájékoztatási és népszerűsítési tevékenységeket fednek. A tájékoztatási tevékenységek különösen az alábbiakra terjednek ki: sajtóközlemények és -konferenciák; a projekt végrehajtására vonatkozó információk terjesztése két weboldalon, egy híroldalon, egy e-tanulási platformon, blogokban és közösségi hálózatokban; az elért eredmények bemutatására szolgáló záróesemény. Ez a tájékoztatási és népszerűsítési tevékenységekből álló csomag magyarázza az EGAA végrehajtásához kapcsolódó kiadások valamivel magasabb arányát. 23. A spanyol hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A spanyol hatóságok az összköltséget 1 999 300 EUR-ra, ebből a személyre szabott szolgáltatásokhoz kapcsolódó kiadásokat 1 870 000 EUR-ra, az EGAA végrehajtásához kapcsolódó kiadásokat pedig 129 300 EUR-ra (az összköltség 6,47 %-ára) becsülik. Az EGAA-ból igényelt teljes hozzájárulás összege 1 299 545 EUR (az összköltségek 65 %-a). Intézkedések || A támogatásra jogosult munkavállalók becsült száma || Becsült költségek (egy támogatásra jogosult munkavállalóra) (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Előkészítés (Prospección) || 500 || 534,00 || 267 000 Tanácsadás (Servicio de orientación) || 500 || 436,00 || 218 000 Képzés (Formación) || 500 || 1 914,00 || 957 000 Az újbóli elhelyezkedés esélyének javítása (Inserción) || 250 || 310,00 || 77 500 Vállalkozói képesség (Emprendimiento) || 300 || 168,33 || 50 500 Képzési támogatás (Beca de formación) || 500 || 250,00 || 125 000 Szakmai gyakorlat támogatása (Beca de prácticas) || 300 || 250,00 || 75 000 Egyeztetési támogatás (Servicio de conciliacíon) || 125 || 800,00 || 100 000 Az összes személyre szabott szolgáltatás részösszege || || 1 870 000 Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Irányítás || || 46 950 Ellenőrzés || || 15 000 Tájékoztatás és népszerűsítés || || 67 350 Az EGAA végrehajtásához kapcsolódó kiadások részösszege || || 129 300 Becsült költségek összesen || || 1 999 300 EGAA-hozzájárulás (az összköltségek 65 %-a) || || 1 299 545 24. Spanyolország megerősíti, hogy az ismertetett intézkedések kiegészítik a Strukturális Alapokból finanszírozott intézkedéseket, például a képzési és szakmai beilleszkedési tervet (Plan de Formación e Inserción Profesional), valamint a szakmai képzési tervet (Plan de Formación Profesional Ocupacional), amelyeket az Európai Szociális Alapból (ESZA) társfinanszíroznak. Mindkét terv a képzettségek javítására, bővítésére és naprakésszé tételére irányul, és az EFA-segítségnyújtásra jogosult munkavállalók körülbelül 10 %-át érintette azelőtt, hogy a kérelmet benyújtották a Bizottságnak. A spanyol hatóságok megerősítették, hogy intézkedéseket hoztak a kettős finanszírozás elkerülésére. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja(i) 25. Spanyolország 2012. március 19-án kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 26. Több kapcsolatfelvételre és találkozóra került sor País Vasco (Baszkföld) autonóm régió kormánya (különösen a Regionális Ipari, Innovációs, Turisztikai és Kereskedelmi Minisztérium, és a Foglalkoztatás és Szociális Ügyek Regionális Minisztériuma), valamint a fémtermék-gyártás terén tevékenykedő munkáltatókat képviselő szövetségek között. Ezek a szövetségek az FVEM (Federación Vizcaína de Empresas del Metal); az ADEGI (Asociación de Empresarios de Gipuzkoa), valamint a SEA (Sindicato Empresarial Alavés). A konzultáció az EGAA-kérelem benyújtására, valamint az elbocsátott munkavállalóknak nyújtandó személyre szabott szolgáltatásokra vonatkozott. 27. Emellett a regionális kormány, a vállalkozói szövetségek és a szociális partnerek megalakították a projekt koordinációjáért, irányításáért és végrehajtásáért felelős bizottságot. País Vasco (Baszkföld) régió legtöbb munkavállalót képviselő szakszervezeteit a regionális foglalkoztatási szolgálatok és azok igazgatótanácsa útján tájékoztatták a projekt előrehaladásáról, annak végrehajtása folyamán. 28. A spanyol hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 29. Az 1927/2006/EK rendelet 6. cikkében foglalt kritériumok tekintetében a spanyol hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalatok vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 30. Spanyolország tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Így az EGAA irányításáért és ellenőrzéséért felelős hatóság País Vasco (Baszkföld) régió Foglalkoztatási Szolgálatának (Servicio Vasco de Empleo) Foglalkoztatás-ösztönzési Igazgatósága (Dirección de Activación Laboral), amely az EFA País Vasco (Baszkföld) régióbeli operatív programjának irányításáért is felel. Finanszírozás 31. Spanyolország kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 1 299 545 EUR, amely az összköltségek 65 %-át teszi ki. A Bizottság által az EGAA terhére javasolt forrásallokáció a Spanyolország által rendelkezésre bocsátott információkon alapul. 32. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 33. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 34. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú egyeztetést annak érdekében, hogy az EGAA igénybevételének szükségességét és az igényelt összeget illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 35. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 36. A 04.0501 költségvetési sorban eredetileg rögzített kifizetési előirányzatokat teljes egészében fel fogják használni, miután a költségvetési hatóság két ága elfogadta az EGAA igénybevétele iránt eddig benyújtott javaslatokat, ennélfogva ezek az előirányzatok nem elegendőek a jelen kérelemhez szükséges összeg fedezésére. A Bizottság az EGAA költségvetési sorában szereplő kifizetési előirányzatok növelését fogja kérni, vagy átcsoportosítás útján, amennyiben olyan rendelkezésre álló előirányzatokat lehet meghatározni, amelyek forrásul szolgálhatnak ehhez, vagy pedig költségvetés-módosítás révén. A kérelemben igényelt 1 299 545 EUR összegre az ebben a költségvetési sorban előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/018 ES/País Vasco Productos metálicos” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[13] és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[14] és különösen annak 12. cikke (3) bekezdésére, tekintettel az Európai Bizottság javaslatára[15], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben. (2) A 2009. május 1-jétől 2011. december 30-ig benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (4) Spanyolország País Vasco (Baszkföld) (ES21) NUTS II. szintű régiójában a NACE Rev. 2. rendszer szerinti 25. ágazatban (Fémfeldolgozási termék gyártása, kivéve épek és berendezések) működő 423 vállalatnál történt elbocsátásokra tekintettel 2011. december 28-án az EGAA igénybevétele iránti kérelmet nyújtott be, 2012. szeptember 5-ig pedig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 1 299 545 EUR rendelkezésre bocsátására tesz javaslatot. (5) Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében, ELFOGADTÁK EZT A HATÁROZATOT: 1. cikk Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból (EGAA) 1 299 545 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában kell kihirdetni. Kelt Brüsszelben, -án/-én. Az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [4] Az 1927/2006/EK rendelet 3. cikkének harmadik bekezdése szerint. [5] COM(209)104 végleges, 2009.2.25., „A Bizottság közleménye, Intézkedések az európai autóipar válságának kezelésére”. [6] Eurostat – Fókuszban a statisztika, 61/2011. Az ipar, a kereskedelem és a szolgáltatások, „Az EU-27 építőipari tevékenysége 2011. második negyedévére 16 %-al zuhant a válságot megelőző szinthez képest. http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF. [7] A hajóépítési ágazat esetében lásd az alábbi kérelmeket: EGF/2010/006 PL/H. Cegielski-Poznan, EGF/2010/025 DK/Odense Steel Shipyard, valamint EGF/2011/008 DK/Odense Steel Shipyard. Az építőipari ágazat esetében lásd az alábbi kérelmeket: EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland, valamint EGF/2011/017 ES/Aragón Construction. Az autógyártási ágazat esetében lásd az alábbi kérelmeket: EGF/2009/019 FR/Renault, EGF/2010/002 ES/Cataluńa Automotive, valamint 2011/003 DE/Arnsberg and Düsseldorf Automotive. [8] COM(2012) 451 final, 2012.8.9., az EGF/2011/019 ES/Galicia Metal-ra vonatkozóan. [9] A termelést a spanyol fémágazati konföderáció (Confemetal) által kiszámított fémipari termelési mutató (vagy PIMET = Indicador de Producción del Metal) alapján mérik. [10] A NACE Rev. 2. rendszer 25. ágazata (Fémfeldolgozási termék gyártása, kivéve gépek és berendezések) szerint meghatározva [11] Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [12] Reflektorfényben Európa „láthatatlan” ágazata – A fém- és fémtermékkészítő ipar, az Európai Bizottság Vállalkozáspolitikai és Ipari Főigazgatóságának közleménye. [13] HL C 139., 2006.6.14., 1. o. [14] HL L 406., 2006.12.30., 1. o. [15] HL C […], […], […]. o.